
Projekti „Narva linna  kliima- ja energiakava koostamine“ teostaja määramine ning oma- ja sildfinantseeringu kinnitamine

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist „Projekti „Narva linna  kliima- ja energiakava koostamine“ teostaja määramine ning oma- ja sildfinantseeringu kinnitamine“ vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse Linnamajandusameti direktor Jelena Skulatšova´t antud küsimuses ette kandma Narva Linnavolikogu istungil.

Projekti „Narva linna  kliima- ja energiakava koostamine“ teostaja määramine ning oma- ja sildfinantseeringu kinnitamine
1. ASJAOLUD JA MENETLUSE KÄIK
Narva Linnavalitsuse Linnamajandusamet koostöös Narva Linna Arenduse ja Ökonoomika Ametiga valmistab ette projekti „Narva linna  kliima- ja energiakava koostamine“. Projekti taotluse esitatakse Euroopa Majanduspiirkonna Finantsmehhanismi 2014−2021 programmi "Kliimamuutuste leevendamine ja nendega kohanemine" väikeprojektide taotlusvooru „Kliimamuutuse leevendamise ja sellega kohanemise kavade koostamine“. 
Programmi eesmärk on kaasa aidata kohaliku tasandi kliima- ja energiaeesmärkide mõtestamisele, seadmisele ja nende saavutamisele.  Projekti tulemusel tõuseb kohaliku omavalitsuse pädevus. Tõuseb kohaliku tasandi teadlikkus kliima ja energia valdkonnast ja eesmärkidest ning paraneb elu-, ettevõtlus- ja looduskeskkonnaga seotud otsuste ja tegevuste kvaliteet.
Vastavalt meetme tingimustele toetust antakse kohalike omavalitsuste kliima- ja energiakavade koostamiseks. Toetuse maksimaalne summa taotluse kohta on 50 000 eurot. Toetuse maksimaalne määr on 90% abikõlblikest kuludest. Omafinantseering peab moodustama vähemalt 10% abikõlblikest kuludest. Omafinantseering peab olema eraldatud sihtotstarbeliselt projekti elluviimiseks.
Abikõlblikud on kliima- ja energiakava koostamiseks vajalikud kulud  sh  uuringud, analüüsid, energiaauditid,  tehnilistele teadmistele ja andmete ligipääs, nõustamisteenused  jms.
Projekt näeb ette Narva linna  kliima- ja energiakava koostamist.  Projekti abikõlblikud kulud kokku moodustavad kuni 55 556 eurot.  Narva linna omafinantseering vastavalt meetme tingimustele peab moodustama vähemalt 10% ehk 5 556 eurot projekti abikõlblikest kuludest. Projekti elluviimine on planeeritud 2021.-2022. aastatele. Linnavolikogu otsusega on vaja kinnitada projekti oma- ja sildfinantseering ning määrata projekti teostaja.
Oma- ja sildfinantseerimise tegelik vajadus aastate lõikes täpsustatakse Narva linna arengukavas, sh tegevuskavas vastavalt KOKS §371 lg-le 2 „Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kohandamisel ning investeeringuteks toetuse taotlemisel“.

2. ÕIGUSLIKUD ALUSED
2.1. Vastavalt KOKS § 22 lg 1 p-le 8 kuulub volikogu ainupädevusse laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine ning piirmäära kehtestamine rahavoogude juhtimiseks võetavale laenule.
2.2 Vastavalt KOKS § 371 lõikele 2 on arengukava ja eelarvestrateegia aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.
3. OTSUS
3.1 Lubada Narva Linnavalitsuse Linnamajandusametil esitada projekti ettepaneku ”Narva linna  kliima- ja energiakava koostamine“ Euroopa Majanduspiirkonna Finantsmehhanismi 2014−2021 programmi "Kliimamuutuste leevendamine ja nendega kohanemine" väikeprojektide taotlusvooru „Kliimamuutuse leevendamise ja sellega kohanemise kavade koostamine“.

3.2 Kinnitada projekti ”Narva linna  kliima- ja energiakava koostamine“ teostajaks Narva Linnavalitsuse Linnamajandusamet.

3.3 Kinnitada projekti ”Narva linna  kliima- ja energiakava koostamine“ omafinantseering 2021-2022. aastatel kuni 5 556 eurot.

3.4 Positiivse rahastamise otsuse korral eraldada linnaeelarvest punktis 3.3 nimetatud omafinantseeringu katmiseks 2021-2022 aastatel  kuni 5 556 eurot.

3.5 Kinnitada projekti „Narva linna  kliima- ja energiakava koostamine“ sildfinantseerimine 2022. aastal kuni 50 000 eurot.
3.6 Positiivse rahastamise otsuse korral lubada Narva Linnavalitsusel võtta laenu punktis 3.5 nimetatud sildfinantseeringu katmiseks 2022. aastal kuni 50 000 eurot.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Tatjana Stolfat

Linnavolikogu esimees

